Spillerens prestasjon i spillet blir målt med erfaringspoeng (), som spilleren kan få ved å drepe fiender, nå mål, fullføre utfordringer og spille gjennom en hel runde. Etter hvert som spilleren får flere erfaringspoeng, får man tilgang til nye våpen og evner. Det høyeste nivået i spillet er 55. I konsollversjonene av spillet kan spillere som har nådd nivå 55 gå inn i «Prestige»-modus, som setter spillerens nivå tilbake til nivå 1. Dette kan gjøres inntil ti ganger, og gir spilleren et nytt symbol ved siden av navnet, der hvor nivåsymbolet vanligvis ville vært, for hver gang man går inn i «Prestige»-modus.